בין השנים 2012–2016 השתתף בסדרה המצליחה "החממה" בדמות יפתח הר-לב, קפטן בית העורבים.
בשנת 2014 חבר בירן אל גיל לנדאו ויחד הרכיבו את ההרכב "Band Animal", שאף היה מועמד בטקס MTV 2014. באותה השנה החל להופיע עם מופע לנוער, ובהמשך השתתף במופע הפסטיגל "משחקי הפסטיגל" בחנוכה לצד דניאל ליטמן, אליאנה תדהר ושיר מורנו, בתפקיד "אקו", בעל תכונות עטלף.
ב-2015 שיחק בתפקיד אורח בשני פרקים ב"הפיג'מות". באותה שנה בירן יזם, השתתף והפיק מוזיקלית את המופע "לוקחים את הזמן" לצידן של רוני דלומי ואליאנה תדהר. המופע רץ במשך שלוש שנים וכלל בתוכו עיבודים חדשים לשירי קלאסיקות ישראליות ולועזיות מכל הזמנים.
בשנת 2016 שיחק בעונה השנייה של הסדרה "פצועים בראש" בתפקיד גידי הירש.
ב-26 ביוני 2016 עזב את ניקלודיאון, הצטרף לערוץ הילדים, והשתתף בסדרה "Oboy", יחד עם אליאנה תדהר, ג'וי ריגר, גפן ברקאי, טום באום ודניאל גד, וגילם את ג'וני, חבר צוות להקת ה-Oboy. כל השירים המקוריים בסדרה נכתבו, הולחנו והופקו מוזיקלית על ידי בירן. הסדרה זכתה בפרס סדרת הדרמה הטובה ביותר לילדים ונוער בטקס פרסי האקדמיה לטלוויזיה לשנת 2016. באותה שנה השתתף במופע "מותק של פסטיבל".
ב-2017 הופיע בפסטיגל, "סטורי של פסטיגל ", וגילם את ליבי, המספר של ה"סטורי", והידיד המאוהב בחברתו לירון (לירון רביבו).
במאי 2018 בירן כתב והפיק מוזיקלית את הסינגל ״לא צריכים סיבה״. סינגל בסגנון פופ אלקטרוני שהפתיע את הקהל והצהיר שבירן יוצא לדרך מוזיקלית שונה ממה שיצר עד היום.
ביוני 2018 יזם והפיק דרך חברת "Rowbot Productions" שבבעלותו את המופע "אליאנה תדהר ולי בירן שרים הכבש השישה עשר", לציון 40 שנה ליצירת המופת של יהונתן גפן ויוני רכטר, "הכבש השישה עשר". את המופע גם הפיק מוזיקלית יחד עם המפיק המוזיקלי אביב קורן.
בחודש ספטמבר באותה השנה, הוציא בירן את הסינגל השני ״לא נורמלי״ מתוך אלבום חדש שעתיד לצאת ב-2019 אותו גם כן כתב והפיק מוזיקלית. ״לא נורמלי״ המשיך את הקו הפופי אלקטרוני שבירן חותר אליו ואף שילב מאפיינים אפריקאים בהפקה מוזיקלית.
ב-26 בנובמבר 2018 הוציא בירן סינגל חדש בשם "רואה את העתיד", אותו כתב והלחין.
בשנת 2018 בירן השתתף בסדרת הנוער המוזיקלית "פוראבר" אותה כתב אורי גרוס במיוחד לבירן ובת זוגו אליאנה תדהר, בסדרה מגלם את דודו גילמן. הסדרה החלה את שידורה מ-30 בדצמבר 2018 בערוץ TeenNick של HOT. וכמו כן כתב והלחין את שיר הנושא וביצע אותו עם אליאנה תדהר .
ב-7 בינואר 2019 הוציא בירן כדואט יחד עם בת זוגו אליאנה תדהר את אחד השירים מסדרת הנוער "Oboy" "בלעדיך" שהפך ללהיט, אותו כתב והלחין.
בינואר 2019 בירן ובת זוגו אליאנה תדהר חזרו בסבב הופעות חורף של "הכבש השישה עשר" והם הוסיפו להופעות את אחד השירים מהסדרה "Oboy" "בלעדיך".
ב-17 בפברואר 2019 הודיע על מותג כובעים חדש שפיתח מלמעלה משנה, "BEAST".
ב-24 בפברואר 2019 הוציא שיר בשם "7 דקות בגן עדן" אותו כתב והלחין. הקליפ שצולם לשיר הוא בשפת הסימנים.
בפברואר 2019 הצטרף בירן לקאסט של דרמת המתח "חיה", כאשר הוא מגלם את תפקידו של שלומי, השוטר החדש ביחידה. הסדרה צפויה לעלות לשידור ב-yes באמצע שנת 2020.
בחודשים יולי עד נובמבר 2019 הצטלם לי לסדרת הדרמה התקופתית "שעת נעילה" על מלחמת יום כיפור, בה מגלם את תפקידו של יוני. הסדרה עלתה לערוץ "כאן 11" באוקטובר 2020.
בספטמבר 2019 עלתה הסדרה "אחשלירוח" אותה בירן יזם, שיחק והפיק באמצעות חברת "רובוט פרודקשנס" שבבעלותו. את הסדרה יצרו לי בירן, קווין רובין ויובל סגל שגם ביים. הסדרה "אחשלירוח", היא סדרה קומית ראשונה מסוגה לנוער ששודרה בלעדית ב-YouTube, ומיד הפכה להצלחה מסחררת בקרב בני נוער בישראל.
בשנת 2020 השתתף בפסטיגל "#MY פסטיגל" לכבוד 40 שנות המופע. במופע ביצע כמה שירים ביניהם שיר מקורי שנכתב לפתיחה "ככה עושים פסטיגל" שהוביל לצד אליאנה תדהר.
בשנת 2021 שיחק בירן בסדרת הנוער "מאנקיז".
בשנת 2022 הוציא בירן את הסרט "הסיפור שלנו" ביחד עם אשתו אליאנה תדהר. באותה שנה הוציא את אלבומו השני, "לי".
חיים אישיים.
בשנים 2014–2016 יצא לי עם דר זוזובסקי.
בשנת 2016 החל במערכת יחסים עם השחקנית אליאנה תדהר שאותה הכיר בפסטיגל "i פסטיגל". ב-9 באוגוסט 2021 נישאו השניים, והם מתגוררים במושב מגשימים.
טומאסו מוצ'ניגו
טומאסו מוצ'ניגו (באיטלקית: Tommaso Mocenigo; 1343–1423) היה הדוכס ה-64 של ונציה. מוצ'ניגו כיהן כדוג'ה מאז מינויו, בשנת 1414 ועד פטירתו.
קודם למינויו פיקד מוצ'ניגו על הצי הצלבני בקרב ניקופוליס בשנת 1396. לאחר קרב זה המשיך מוצ'ניגו לפקד על הצי הוונציאני ונצח במספר קרבות כנגד הצי של ג'נובה. מוצ'ניגו שירת את לה סרניסימה כשגריר בקרמונה, ובעת כהונה זו, בשנת 1414, נפטר קודמו, מיקלה סטנו, ומוצ'ניגו נבחר לתפקיד הדוג'ה. מוצ'ניגו נאלץ להימלט מהעיר קרמונה בחשאי, מחשש שיאסר על ידי שליט העיר בשל מינויו.
במהלך כהונתו חתם מוצ'ניגו על הסכם שלום עם האימפריה העות'מאנית, אולם לאחר זמן קצר שבה הלחימה בין ונציה לאימפריה, בעקבות הניצחון על העות'מאנים בקרב גאליפולי.
מצ'ניגו אילץ את הפטריארך של אקוויליה לוותר על טריטוריות לטובת הרפובליקה בשנת 1420, ושב וכבש את פריולי ואת דלמטיה. בתקופת כהונתו פרח המסחר בעיר, ומצ'ניגו שיפץ ובנה מחדש את ארמון הדוג'ה, וייסד את הספרייה של הארמון.
טומסו מוצ'ניגו
אורך אופטי
דרך אופטית
שאדיי
שאדיי (במקור הלן פולשאדיי אדו, Sade - Helen Folasade Adu; נולדה ב-16 בינואר 1959) היא זמרת, כותבת שירים ומפיקה בריטית ממוצא בריטי-ניגרי. שרה בסגנון ייחודי שיסודותיו ברית'ם אנד בלוז ובמוזיקת נשמה בעיבוד רך, עם נגיעות של ג'אז ומקצבים לטיניים ואפריקאים שהוגדר פעמים רבות כ"חושני" ו"סקסי". זוכת פרסי גראמי ובריט ואבירת מסדר האימפריה הבריטית. נכון ל-2010 מכרה למעלה מ-50 מיליון עותקים מאלבומיה ברחבי העולם.
שנים ראשונות.
שאדיי נולדה בניגריה, בת לאב מרצה לספרות מקבוצת היורובה ולאם בריטית. לפני שמלאה לה שנה התגרשו הוריה והיא עברה עם אמה לאסקס, אנגליה. בילדותה ובנעוריה האזינה למוזיקת נשמה ולרגאיי של זמרים כאריתה פרנקלין, נינה סימון, בוב מארלי, ריי צ'ארלס ובילי הולידיי.
בשנת 1977 עברה ללונדון, למדה עיצוב אופנה ופיתוח קול ועבדה כדוגמנית.
קריירה מוזיקלית.
בראשית שנות השמונים התחילה לשיר בלהקת פאנק (Funk), שם פגשה את נגן הבס, שיהפוך לשותפה לאורך שנים רבות, ריי סנט ג'ון. יחד עמו כתבה את להיטה הראשון והמזוהה עמה ביותר "Smooth Operator", אשר הכיר לעולם את גוון קולה המיוחד. היא הצטרפה ללהקת Pride בת שמונת הנגנים, בהנהגתו של סנט ג'ון והופיעה בלונדון. חלק מהלהקה הפכה להקרא "להקת שאדיי".
ב-1984 הפיקה את אלבומה הראשון, "Diamond Life", בחברת "Epic", שכלל את הלהיט "Smooth Operator" והגיע למקום הראשון במצעדי המכירות. באלבום שולטים מקצבי ג'אז לטיני ובוסה נובה. לאחר מכירות של 6 מיליון עותקים עד 1985 היה לאלבום הבכורה הנמכר ביותר של זמרת בריטית. בסוף אותה שנה הופיעה על בימת מופע הצדקה לייב אייד, לצד טובי אמני בריטניה וארצות הברית.
ב-1985 יצא אלבומה השני, "Promise", שכלל להיטים כ-"Never As Good As the First Time" ו-"The Sweetest Tabo", צעד במצעד הפופ האמריקאי במשך שישה חודשים והפך אותה לכוכבת גם בארצות הברית. באותה שנה השתתפה בסרט "התחלות ראשונות" ("Absolute Beginners") לצד דייוויד בואי. ב-1986 זכתה בפרס גראמי בקטגוריית הכוכבת החדשה הטובה ביותר.
ב-1988 יצא אלבומה השלישי, "Stronger Than Pride" ובו הלהיט "Paradise". אלבומה הבא מ-1992, "Love Deluxe", הוקלט באולפן ההקלטה הפרטי שהקימה, ובו הלהיט "No Ordinary Love", שזכה בפרס גראמי בקטגוריית סינגל הרית'ם אנד בלוז הטוב ביותר. בשנת 2000 יצא תקליטה "Lovers Rock", בעל גוון רוקי יותר, שזכה בפרס גראמי בקטגוריית אלבום הפופ הטוב ביותר. שלושת אלבומיה הראשונים הגיעו למעמד של אלבום פלטינה הן בבריטניה והן בארצות הברית. שני אלבומיה הבאים הגיעו למעמד של אלבום פלטינה בארצות הברית ואלבום זהב בבריטניה.
בשנות האלפיים המשיכה להופיע ברחבי העולם. בשנת 2002 הוציאה אלבום ו-DVD בהופעה חיה בשם "Lovers Live".
בפברואר 2010 יצא אלבום האולפן השישי שלה, "Soldier of Love", לאחר הפסקה של עשר שנים. האלבום, כקודמיו, מכיל שירים בסגנון פופ-מוזיקת נשמה, עם נגיעות רגאיי, גרוב לטיני וקאנטרי-גוספל. האלבום זכה לביקורות חיוביות מצד מבקרי המוזיקה, ומיד עם צאתו הגיע למקום הרביעי במצעד הבריטי ולמקום הראשון במצעד האמריקאי. זהו האלבום הראשון של שאדיי שהצליח להיכנס היישר למקום הראשון בארצות הברית, ולאחר שלושה שבועות בצמרת המצעד ומכירות של מעל 800,000 עותקים, הגיע למעמד של אלבום זהב. האלבום הגיע למקום הראשון גם במצעדי מכירות האלבומים של קנדה ושל חלק גדול ממדינות אירופה, לרבות צרפת, איטליה, ספרד, פורטוגל ושוודיה. שיר הנושא של האלבום יצא גם כסינגל הראשון מתוכו.
חיים אישיים.
ב-1989 התחתנה בספרד עם במאי הקולנוע הספרדי קרלוס סקולה, היא התגרשה ממנו ב-1991.
ב-1995 עברה להתגורר בג'מייקה ונישאה לזמר בוב גרובל. ביולי 1996 ילדה את בתם המשותפת, אילה.
לאחר שנפרדו, חזרה להתגורר באנגליה.
ב-2016 יצא בנה מהארון כגבר טרנסג'נדר. ב-2019 השלים בנה את התהליך.
מניפסט
מצע